Document ID: 32005D0773

KOMISSION PÄÄTÖS,
tehty 3 päivänä marraskuuta 2005,
luonnonvaraisten sikojen klassisen sikaruton hävittämistä ja luonnonvaraisten sikojen klassisen sikaruton hätärokotuksia Luxemburgissa koskevien suunnitelmien hyväksymisestä tehdyn päätöksen 2003/136/EY kumoamisesta
(tiedoksiannettu numerolla K(2005) 4193)
(Ainoastaan ranskankielinen teksti on todistusvoimainen)
(2005/773/EY)
EUROOPAN YHTEISÖJEN KOMISSIO,
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan, 25 artiklan 3 kohdan ja 29 artiklan 2 kohdan,
sekä katsoo seuraavaa:
(1)
Vuonna 2001 Luxemburgin luonnonvaraisten sikojen populaatiossa todettiin klassista sikaruttoa.
(2)
Komissio hyväksyi päätöksellään 2003/136/EY (2) Luxemburgin esittämän suunnitelman klassisen sikaruton hävittämiseksi luonnonvaraisten sikojen populaatiosta ja luonnonvaraisten sikojen hätärokotusohjelman.
(3)
Komissio hyväksyi päätöksellä 2005/224/EY luonnonvaraisten sikojen hätärokotuksia koskevan suunnitelman päättämisen.
(4)
Luxemburgin antamista tiedoista käy ilmi, että klassinen sikarutto on onnistuneesti hävitetty luonnonvaraisten sikojen populaatiosta ja että hyväksyttyä hävityssuunnitelmaa ei enää tarvitse toteuttaa.
(5)
Näin ollen on aiheellista kumota päätös 2003/136/EY.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kumotaan päätös 2003/136/EY.
2 artikla
Tämä päätös on osoitettu Luxemburgin suurherttuakunnalle ja Ranskan tasavallalle.
Tehty Brysselissä 3 päivänä marraskuuta 2005.

Labels: 20
18
0
6